Tatoeba sentences — language code: tgl
Halos higit sa kalahati ng tangkad ng kanilang mga nauna, ang mga nilalang na ito ay may proporsiyonal na bahagya at malambot. Ang kanilang balat ay isang maaraw na kayumangging natatakpan ng isang maliwanag na aura ng pulang-gintong buhok na sa ulo ay naging isang mapulang panlampaso. Ang kanilang mga ginintuang matang nakapagpapaalaala sa ahas ay mas misteryoso kaysa sa malalim. Ang kanilang mga mukha ay siksik na parang nguso ng pusa, puno ang kanilang mga labi, ngunit banayad sa mga sulok. Ang kanilang mga taynga, mga bagay ng personal na pagmamalaki at ng seksuwal na paghanga, ay lubhang pabagu-bago kapwa sa mga indibidwal at lahi. Ang mga nakakagulat na organg itong tila katawa-tawa lamang sa Unang Sangkatauhan ay nagpapahayag pareho ng ugali at paglipas ng kalooban. Ang mga ito ay napakalaki, maselang imbolutado, ng isang malasutlang tekstura, at napakakilos. Nagbigay sila ng halos malapaniking karakter sa mga medyo pusang ulo. Ngunit ang pinakanatatanging katangian ng Ikatlong Sangkatauhan ay ang kanilang mahusay na payat na mga kamay na kung saan ay anim na bersatilong mga daliri, anim na antena ng buhay na bakal.
Bilimbi yata ang tawag ng mga tao sa Mayotte sa prutas, ang ating Pilipinong "kamias." Ang Mayotte ay mga isla sa labas ng baybayin ng Silangang Aprika, malapit sa Madagaskar, na sinakop ng mga Malayo-Polinesyo mula sa Kapuluang Timog-Silangang Asya.
Ang pamamalagi ng tao sa Benus ay tumagal ng medyo mas matagal kaysa sa kanyang buong karera sa Tiyera. Mula sa mga araw ng Pithecanthropus hanggang sa huling paglikas sa kanyang katutubong planeta, siya ay dumaan, tulad ng nakita natin, sa pamamagitan ng isang nakalilitong pagkakaiba-iba ng anyo at pangyayari. Sa Benus, kahit na ang uri ng tao ay medyo mas pare-pareho sa biyolohiya, ito ay halos hindi menos ang pagkakaiba-iba sa kultura.
Nang sa wakas ay nalalapit na ang oras para sa paglipat, isang espesyal na idinisenyong mga halaman ang ipinadala sa Neptuno at itinatag sa mainit na lugar upang magkasya ito para sa paggamit ng tao. Ang mga hayop, napagpasyahan, ay hindi na kailangan. Kasunod nito ang isang espesyal na idinisenyong uri ng tao, ang Ikasiyam na Sangkatauhan, ay dinala sa bagong tahanan ng tao. Ang higanteng Ikawalong Sangkatauhan ay hindi maaaring tumira sa Neptuno. Ang problema ay hindi lamang dahil halos hindi nila kayang suportahan ang kanilang sariling timbang, lalo na ang paglalakad, ngunit ang presyon ng atmospera sa Neptuno ay hindi matitiis, sapagkat ang dakilang planeta ay may puno ng gas na sobre na libu-libong milya ang lalim. Ang solidong globo ay halos hindi hihigit sa pula ng itlog ng isang malaking itlog.